-^ 37 ^ 



erobret af Lybekkerne i et Søslag ved Kjøbenhavn, desuden ikke 

 faa karakteristiske Møbler fra forskjellige Perioder, samt en 

 Statue i Gips af Saxo Grammaticus , udført af Billedhugger 

 Evens. Ved velvillig Imødekommen af Bestyrelsen for de 

 danske Kongers kronologiske Samling paa Rosenborg og for det 

 Kgl. Billedgalleri er der endvidere fra disse Samlinger udlaant en 

 anselig Række historiske Portræter og Fremstillinger af vigtige 

 historiske Begivenheder, som ikke egnede sig til Udstilling i de 

 nævnte Samlinger, men som paa Frederiksborg have bidraget til 

 at udfylde den ellers altfor fremtrædende Tomhed og de mange 

 Mangler i den historiske Rækkefølge i de store Lokaler. 



For fremtidig at bøde paa Savnet af talrige malede histo- 

 riske Portræter, et Savn, som efter Slottets Brand er blevet 

 dobbelt følehgt og tildels uerstatteligt, har Bestyrelsen indkjøbt 

 en udmærket Samling af over 6000 Stykker kobberstukne og 

 lithograferede Portræter, som ikke alene indeholder Por- 

 træter af berømte danske Mænd og Kvinder fra Christian deu 

 Tredies og Frederik den Andens Tid til vore Dage, men som 

 tillige giver en højst interessant Fremstilling af Kobberstik- 

 kunstens Udvikling i Danmark. Medens slige Portrætsamlinger 

 hidtil kun have været henlagte i mindre let tilgængelige Mapper 

 i Bibliotheker og Museer, har man for første Gang her ladet dem 

 indfatte i Rammer under Glas og ophængt dem i Rækkefølge 

 fra Christian den Tredies til Christian den Sjettes Tid. Den 

 øvrige Del vil først blive udstillet paa lignende Maade, naar 

 Lokalerne i den for Museets nyere Afdeling bestemte Prinsesse- 

 fløj, som for Tiden er under Restauration, blive færdige til 

 Afbenyttelse. 



Paa Grund af, at Prinsessefløjen saaledes endnu ikke er 

 færdig, har Bestyrelsen ikke kunnet udstille adskillige Malerier, 

 Møbler og andre Gjenstande, som der vilde have deres rette 

 Plads, ej heller følge en saadan kronologisk Orden i de alt ud- 

 stillede Sager, som den i Tiden agter at tilstræbe. Den har 

 troet rettest foreløbig at maatte indskrænke sig til at betragte 



